### | | | | --- | --- | | | | | --- | | **Byråd** 11. oktober 2016 Sagsnr. 710-2016-49133 Dok.nr. 710-2016-332810 Sagsbehandler DPJMH | | 163.                Indkaldelse af stedfortræder - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag | Lov om kommunernes styrelse og lov om kommunale og regionale valg |

###

**SAGENS INDHOLD**

Byrådet skal tage stilling til,
om betingelserne for at indkalde 1. stedfortræder for byrådsmedlem Simon Jakobsen
Herbert Jeppesen (Socialistisk Folkeparti) er opfyldt.

Byrådsmedlem Thomas Skov har
meddelt, at han af arbejdsmæssige årsager vil være forhindret i at varetage
sine kommunale hverv i en forventet periode af mindst en måned med virkning fra
12. oktober 2016 og med forventet genindtræden 1. januar 2017.

Når et byrådsmedlem meddeler, at
vedkommende på grund af sin helbredstilstand, graviditet, barsel eller
adoption, varetagelse af andet offentligt hverv, forretninger eller lignende er
forhindret i at varetage sine kommunale hverv i en forventet periode af mindst
en måneds varighed, skal borgmesteren indkalde stedfortræderen til
førstkommende byrådsmøde.

Den stedfortræder, der indkaldes,
er den, der ifølge Kenn Rasmussen står øverst på stedfortræderlisten for den
pågældende kandidatliste. Olivia Iversen står øverst på stedfortræderlisten
for SF og er derfor blevet indkaldt til byrådsmødet 11. oktober 2016.

Det skal i den forbindelse
bemærkes, at det forhold, at Olivia Iversen efter kommunalvalget har meldt
sig ud af SF, ikke ændrer på, at hun er 1. stedfortræder.  Det følger af
valglovens § 91, stk. 2, 2. pkt., at stedfortræderne indtræder i rækkefølge
efter størrelsen af de pågældendes stemmetal. Der er ingen undtagelser til
denne bestemmelse.

**VURDERING**

Det er Byrådet, der træffer beslutning om, hvorvidt
betingelserne for at indkalde stedfortræderen er opfyldt. Byrådet må som
udgangspunkt lægge byrådsmedlemmets egne oplysninger til grund for
beslutningen.

Thomas Skov har meddelt, at
han med virkning fra 12. oktober til 31. december 2016 vil være forhindret i at
varetage sine kommunale hverv som følge af sin arbejdsmæssige situation. Dette
skyldes, at Thomas Skov er blevet bedt om at være ansvarlig for en
kortlægning/analyse af Statsbibliotekets og Det Kongelige Biblioteks
it-organisationer frem mod 1. januar 2017, hvor de fusioneres til
Nationalbiblioteket. I de kommende tre måneder skal Thomas Skov derfor være
meget i København, og han har derfor ikke mulighed for at varetage
byrådsarbejdet i den angivne periode.

Det er Borgmestersekretariatets
vurdering, at betingelserne for at indkalde 1. stedfortræder Olivia Iversen
er opfyldt.

Udover sit medlemskab af Byrådet
er Thomas Skov medlem af Økonomiudvalget og formand for det særlige børn og
unge-udvalg.

Hvis Byrådet godkender, at
betingelserne for indkaldelse af stedfortræder er opfyldt, skal der tages
stilling til, hvad der skal ske med disse hverv i fraværsperioden.

Det fremgår af styrelsesloven, at
når et udvalgsmedlem har forfald i mindst en måned, kan den gruppe, der har
indvalgt vedkommende, bestemme, at et andet medlem indtræder i udvalget så
længe, fraværet varer.

Valggruppen har meddelt, at Edith Kristiansen
Hammelboe indtræder i Økonomiudvalget.

For så vidt angår det særlige børn
og unge-udvalg, er det ifølge KL og Indenrigsministeriet praksis, at
næstformanden i udvalget fungerer som formand i formandens fraværsperiode, og
at stedfortræderen for formanden bliver næstformand i udvalget.

Det betyder, at Stig Kjeldsen
(V) bliver fungerende formand for børn og unge-udvalget, Mikkel Eriksen (C)
bliver fungerende næstformand, og Olivia Iversen bliver stedfortræder for
Mikkel Eriksen.

**ØKONOMI**

Stedfortræderen oppebærer vederlag
og godtgørelse efter samme regler som øvrige byrådsmedlemmer.

Den fungerende formand og den
fungerende næstformand modtager henholdsvis formands- og medlemshonorar i
perioden.

Det fraværende medlem får udbetalt
vederlag i henhold til § 30 i vederlagsbekendtgørelsen.

**INDSTILLING**

Borgmesteren indstiller til Byrådet:

1.    At Byrådet godkender,
at betingelserne for at indkalde 1. stedfortræder er opfyldt, og at Edith Kristiansen
Filippa Christoffersen indtræder som stedfortræder for Thomas Skov med virkning fra 12. oktober
2016.

**BESLUTNING**